Sundhedsstyrelsen (smitte), Politi (arrangementer), Udenrigsministeriet (rejser), Erhvervsstyrelsen (virksomheder) har et fælles site, der hedder coronasmitte.dk, hvor de samler viden om de forskellige områder, som corona-virussen har indflydelse på. Der er ligeledes en fælles Hotline tlf. 70 20 02 33.
Vaccinerne mod Corona/Covid-19 virus er kommet til Danmark, og de nationale myndigheders vaccinationsprogram er gået i gang. Da vaccinerne kommer lidt ad gangen til Danmark, kan alle ikke vaccineres samtidig. Sundhedsstyrelsen har foretaget den sundhedsfaglige prioriterede rækkefølge af, hvem der skal vaccineres først.
Du kan få hjælp ved at kontakte Borgerservice på 56 92 00 00. Borgerservice kan hjælpe og guide dig, så du selv kan bestille tid - Borgerservice har ingen indflydelse på, hvilke målgrupper der kommer først - og har ikke adgang til andre tider end de, der ligger på hjemmesiden: vacciner.dk